একগুচ্ছ কর্মসূচি নিয়ে বঙ্গ সফরে মোহন ভাগবত

কলকাতা: বাংলার নির্বাচন প্রস্তুতি শুরু করে দিল আরএসএস। বঙ্গ (West Bengal) সফরে আসছেন (Tour) সঙ্ঘ প্রধান মোহন ভাগবত (Mohan Bhagwat)। বাংলাজুড়ে দীর্ঘ সফর রয়েছে আএসএস প্রধানের (RSS Supremo)। প্রায় ১০ দিনের কর্মসূচি রয়েছে তাঁর। জানা গেছে, ফেব্রুয়ারি মাসের ৭ থেকে ১৬ তারিখ পর্যন্ত তাঁর এই টানা কর্মসূচি চলবে।

ফ্রেব্রুয়ারি ৭ তারিখে কলকাতায় আসছেন তিনি। এখনও পর্যন্ত পাওয়া খবর অনুযায়ী, বর্ধমান (Burdwan) শহরে প্রকাশ্য জনসভা করবেন ভাগবত। তার কর্মসূচির মধ্যে রয়েছে ১১ তারিখ বর্ধমানে যাবেন তিনি। সেখানে ১৬ তারিখ পর্যন্ত থাকবেন। শেষ দিনে জনসভা করবেন।

আরও পড়ুন: জেলা বিচারকদের বেতন দিতে গেলেই টাকা নেই, রাজ্যকে সুপ্রিম ভর্ৎসনা

এবার কলকাতার আরএসএস ভবনে বসছে সংগঠনের প্রথম নয় জনের বৈঠক । সঙ্ঘ প্রধান ছাড়াও থাকছেন এই বৈঠকে দলের সাধারণ সম্পাদক এবং ছয়জন সহকারি সাধারণ সম্পাদক। দেশের রাজনৈতিক পরিস্থিতি এবং সঙ্ঘের একশো বছরের কার্যক্রম নিয়ে আলোচনা হবে।

কার্যত বাংলার বিধানসভা ভোট বাকি আর দেড় বছর। কিন্তু এখন থেকেই তার জন্য প্রস্তুতি শুরু করতে চায় আরএসএস।

আর এস এস দলের বিভিন্ন সংগঠনের মধ্যে সমন্ময় বৈঠক করবেন তিনি। বর্ধমান শহরে বসেই আশেপাশের জেলার সঙ্গে তার বৈঠক হবে। বসে যাওয়া সব সংগঠনের কর্মীদের সঙ্গে কথা বলবেন তিনি।

আরএসএস চায় কোন ভাবে এবারে বিধানসভা নির্বাচন যেন বিজেপি সরকার গঠন করা থেকে ব্যর্থ না হয়। তাই জন্য এই প্রস্তুতি শুরু করে দিল তারা।

আরএসএস সূত্রে জানা গেছে, খুব প্রয়োজন না হলে এই সূচি কোন পরিবর্তন হবে না।